text: আইনি পথ বেছে নিলেন কাশ্যপ, আইনজীবীর বিবৃতি টুইটারে শেয়ার করলেন তিনি || Latest Bengali News | Breaking Bangla News - Aajkaal
  আইনি পথ বেছে নিলেন কাশ্যপ, আইনজীবীর বিবৃতি টুইটারে শেয়ার করলেন তিনি
  সোমবার ২১ সেপ্টেম্বর, ২০২০ [1:00 PM]
  আজকাল ওয়েবডেস্ক:‌ বিবৃতি পেশ করলেন অনুরাগের আইনজীবী প্রিয়াঙ্কা খিমানি। অনুরাগ সেটি টুইটারে শেয়ার করলেন। বিবৃতিতে লেখা হয়েছে, '‌আমার ক্লায়েন্ট অনুরাগ কাশ্যপ সম্প্রতি তাঁর বিরুদ্ধে প্রকাশিত যৌন হেনস্থার মিথ্যা অভিযোগে গভীরভাবে আহত হয়েছেন। এই অভিযোগগুলি সম্পূর্ণ মিথ্যা, দূষিত এবং অসৎ। দুঃখের বিষয় যে, '‌মি টু'‌ আন্দোলনের মতো গুরুত্বপূর্ণ একটি সামাজিক আন্দোলনকে কিছু স্বার্থান্বেষী মানুষ নিজেদের লাভের জন্য ব্যবহার করছেন। এবং এটি চরিত্র হত্যার একমাত্র হাতিয়ারে পরিণত হয়েছে। যা হওয়া উচিত ছিল না। এই ধরণের কাল্পনিক অভিযোগ এই আন্দোলনকে মারাত্মকভাবে দুর্বল করে দেয়। যাঁরা সত্যিই যৌন হেনস্থা ও নির্যাতনে শিকার, তাঁদের বেদনা ও ট্রমাকে ছোট করে দেওয়া হয়। আমার ক্লায়েন্টকে তাঁর আইনি অধিকার এবং এর সমাধান সম্পর্কে পরামর্শ দেওয়া হয়েছে। যা তিনি সর্বোচ্চ স্তর পর্যন্ত অনুসরণ করতে প্রস্তুত।'‌
  শনিবার পরিচালক অনুরাগ কাশ্যপের বিরুদ্ধে '‌মি টু' অভিযোগ তুলেছেন অভিনেতা পায়েল ঘোষ। টুইট করে সেকথা জানিয়ে মোদিকে ট্যাগ করে পদক্ষেপ নিতেও জানালেন তিনি। সঙ্গে সঙ্গে কঙ্গনা হ্যাশট্যাগও শুরু করলেন '‌অনুরাগ কাশ্যপকে গ্রেপ্তার করা হোক।'